Relatívna výška vrcholu

Relatívna výška vrcholu (niekedy tiež prominencia alebo význačnosť) je pojem, označujúci relatívnu výšku vrchu. Počíta sa ako prevýšenie (rozdiel výšok) medzi vrcholom a najvyšším (tzv. kľúčovým) sedlom s nejakým vyšším (tzv. materským) vrchom. Inými slovami ide o počet výškových metrov, o ktoré musíme minimálne zostúpiť, aby sme mohli začať stúpať na nejaký vyšší vrchol.Definícia na Ultratisicovky.czDefinícia na Peakbagger.com (po anglicky)

Alternatívna definícia využíva stúpajúcu hladinu morakeby hladina mora stúpla až do takej výšky, ktorá by z vrcholu daného vrchu urobila najvyšší bod samostatného ostrova, potom relatívna výška danej hory zodpovedá teoretickej nadmorskej výške vrcholu pri takto zvýšenej hladiny mora.Definícia na Peaklist.org (po anglicky)

Pri stanovení relatívnej výšky vrcholu sa počíta s prirodzeným tvarom terénu, bez zásahov človeka. Napr. kľúčovým sedlom pre Kilimandžáro je Suezská šija, a nie hladina Suezského prieplavu. Rovnako sa nezapočítava snehová a ľadová pokrývkaani v sedle, ani na vrchole.

 Súvisiace pojmy 
 Materský vrchol ()vyšší vrchol, spojený s daným vrcholom najvyšším sedlom. Často je to najbližší vyšší vrchol, ktorý býva veľmi blízko (napr. Ostredok je materským vrcholom pre Suchý vrch), hoci u niektorých hôr môže byť aj veľmi ďaleko (napr. pre Kilimandžáro je materským vrcholom Mount Everest, vzdialený 5 510 km). Niekedy má ale najbližší vrchol nižšie sedlo a materský vrchol potom nie je najbližší. Napríklad pre fatranský Šíp je materským vrcholom Veľký Choč, hoci najbližším vrcholom je Kopa, ktorá je ale od Šípu oddelená hlbokým údolím Váhu.
 Kľúčové sedlo ()sedlo oddeľujúce daný vrch od materského vrcholu.Definícia kľúčového sedla na Peaklist.org (anglicky) Pre najvyššie vrcholy kontinentov alebo ostrovov je kľúčovým sedlom hladina mora. Napríklad pre Králický Sněžník je kľúčovým Ramzovské sedlo, ktoré spája masív Králického Sněžníka s Hrubým Jeseníkom a teda aj vrchol Králického Sněžníka so svojím materským vrcholom Pradědom.Podľa alternatívnej definície je kľúčové sedlo posledným miestom, ktoré je zaplavené, keď je daný vrch stúpajúcou hladinou mora oddelený od svojho materského vrchu a stane sa najvyšším vrchom samostatného ostrova.
 Izolácia ()osamotenosť vrcholu, tj. najmenšia vzdialenosť vrcholu k nejakému vyššiemu bodu.Definícia izolácie na Peakbagger.com (anglicky ) Vyšší bod nemusí byť na materskom vrchole ani na najbližšom vrchole, môže byť aj na inom vrchu, ktorá má vzdialenejši vrchol, ale má bližšie úbočie (svah) s vyššou nadmorskou výškou. Napríklad pre Stříbrné návrší je materským vrcholom Studniční hora, najbližším vrcholom Luční hora, ale izolácia je daná vzdialenosťou od svahu Stříbrného hřbetu.
 Dominancia ()percentuálne vyjadrenie relatívnej výšky vrcholu vzhľadom k nadmorskej výške. Mount Everest je 100 % dominantný, zatiaľ čo K2 ju má len 47 %. Gerlachovský štít ju má 89 %, zatiaľ čo Lomnický štít len 17 %. Spravidla teda platí, že najvyšší vrch pohoria je najdominantnejší a druhý najvyšší je výrazne menej dominantný. Zaujímavou výnimkou je Smrk (16 %) a Jizera (21 %) - Smrk je síce najvyšším vrchom českej časti Jizerských hôr, ale s materským vrcholom (poľskou Wysokou kopou) má výrazne plytšie kľúčové sedlo než má Jizera so Smrkom.
 "Mokrá" relatívna výška ()relatívna výška vrcholu tak, ako je opísaná v tomto článku. U najvyšších hôr kontinentov alebo ostrovov sa počíta od hladiny mora.Adam Helman, The Finest Peaks: Prominence and other Mountain Measures, Trafford, 2005, ISBN 1-4120-5994-1.
 "Suchá" relatívna výška ()alternatívny druh relatívnej výšky vrcholu, ktorý nezohľadňuje hladinu mora a počíta tak aj s podmorskými sedlami a vrchmi. Suchá relatívna výška najvyššieho vrcholu kontinentu alebo ostrova sa potom počíta ako mokrá relatívna výška plus prevýšenie od najvyššieho podmorského sedla.

 Využitie relatívnej výšky vrcholu 
Relatívna výška vrcholu sa využíva predovšetkým na hodnotenie významnosti jednotlivých vrcholov, resp. odlíšenie toho, čo sa považuje za samostatný vrchol (vrch) a čo už nie. Neexistuje jednotné kritérium pre všetky svetové pohoria, to sa zvyčajne volí vzhľadom k charakteru pohoria alebo oblasti.

Napríklad v USA sa za samostatný vrchol zvyčajne považujú vrchy s relatívnou výškou vrcholu nad 500 stôp (asi 152 m) a rovnakú hranicu používajú aj škótske munros. Pre alpské alebo tatranské vrchy sa väčšinou používa relatívna výška 100 metrov.UIAA Bulletin 3/1994 na Hikr.org (po nemecky)

Vrchy s relatívnou výškou nad 1 500 metrov sa označujú ako ultra.Definícia ultra a kompletné zoznamy na Peaklist.org (anglicky) Dodnes bolo vo svete identifikovaných asi 1 515 takýchto vrcholov: 637 v Ázii, 355 v Severnej Amerike, 209 v Južnej Amerike, 119 v Európe (vrátane Kaukazu), 84 v Afrike, 69 v Austrálii a Oceánii a 39 v Antarktíde.

Pre české vrchy bola v rámci projektu Tisícovky Čiech, Moravy a Sliezska zvolená relatívna výška vrcholu minimálne 15 metrov (a izolácia 400 m) pre tzv. hlavné vrcholy a 5 metrov (a izolácia 200 m) pre vedľajšie vrcholy.Kritériá pre hlavné a vedľajšie vrcholy na Tisicovky.cz Najvýraznejšie tisícovky s relatívnou výškou minimálne 100 metrov (a izoláciou 1 km) sa označujú ako ultratisícovky.Definície, zoznamy a mapy ultratisícoviek na Ultratisicovky.cz

 Vrchy sveta s najväčšou relatívnou výškou 

Rebríček 15 vrchov sveta s najväčšou relatívnou výškouZoznam vrchov sveta s najväčšou relatívnou výškou na Peakbagger.com (anglicky) je úplne iný ako rebríček najvyšších hôr. Okrem prvého Everestu je v ňom len 1 osemtisícovka (Nanga Parbat), druhý najvyšší vrch sveta K2 je podľa relatívnej výšky vrcholu až na 22. mieste, kým na 4. mieste je len päťtisícové Kilimandžáro.

V tomto rebríčku sa tiež nachádza všetkých 7 vrcholov Koruny Zeme (Seven Summits), tj. najvyšších hôr jednotlivých kontinentov.

Zaujímavým vrchom je havajská Mauna Kea, ktorá meria len 4 205 metrov (necelá polovica nadmorskej výšky Everestu), napriek tomu je 15. v poradí. Podľa suchej relatívnej výšky je dokonca 2. (4 205 + 5 125 = 9 330 m), hneď po Evereste.

#VrcholPolohaVýškaRelatívna
výškaIzoláciaMaterský vrchol1.Mount Everest (Tibet)8 848 m8 848 m40 008 kmžiadny (najvyšší vrchol Eurafrázie)2.Aconcagua6 962 m6 962 m16 518 kmžiadny (najvyšší vrchol Ameriky)3.Mount McKinley (Aljaška)6 168 m6 118 m07 450 kmAconcagua4.Kilimandžáro5 895 m5 882 m05 510 kmMount Everest5.Pico Cristóbal Colón5 700 m5 509 m01 287 kmAconcagua6.Mount Logan (Yukon)5 959 m5 250 m00623 kmMount McKinley7.Pico de Orizaba5 636 m4 922 m02 690 kmMount Logan8.Vinson Massif4 892 m4 892 m04 911 kmžiadny (najvyšší vrchol Antarktídy)9.Puncak Jaya4 884 m4 884 m05 262 kmžiadny (najvyšší vrchol Novej Guiney)10.Elbrus5 642 m4 741 m02 473 kmMount Everest11.Mont BlancMonte Bianco4 808 m4 695 m02 812 kmMount Everest12.Damávand5 610 m4 667 m01 165 kmElbrus13.Kľučevská sopka (Kamčatka)4 750 m4 649 m02 748 kmMount Everest14.Nanga Parbat8 125 m4 608 m00188 kmMount Everest15.Mauna Kea (Havaj)4 205 m4 205 m03 947 kmžiadny (najvyšší vrchol Havaja)

 Vrchy Slovenska s najväčšou relatívnou výškou 
 #  Vrchol  Pohorie  Výška  Význač-nosť  Domi-nancia  Kľúčové sedlo  Materský vrcholSúradnice1. Gerlachovský štít Tatry2655 m2355 m89% Moravská brána Mont Blanc 2. Ďumbier Nízke Tatry2043 m1175 m58% obec Šuňava Gerlachovský štít 3. Babia hora Oravské Beskydy1725 m1075 m62% Baligówka Gerlachovský štít 4. Veľký Kriváň Malá Fatra1709 m0958 m56% Rovná hora Babia hora 5. Veľká lúka Malá Fatra1476 m0897 m61% Vyšehradské sedlo Ďumbier 6. Veľký Choč Chočské vrchy1611 m0791 m49% sedlo Vrchvarta Gerlachovský štít 7. Šimonka Slanské vrchy1092 m0762 m70% sedlo Petič Ďumbier 8. Kráľova hoľa Nízké Tatry1946 m0756 m39% sedlo Priehyba Ďumbier 9. Pilsko Oravské Beskydy1557 m0752 m48% Hliny Babia hora 10. Vtáčnik Vtáčnik1346 m0736 m55% S od Nová Lehota Ďumbier 11. Poľana Poľana1458 m0732 m50% sedlo Zbojská Kráľova hoľa 12. Vihorlat Vihorlatské vrchy1076 m0706 m66% SZ od Kalná Roztoka Riwna 13. Inovec Považský Inovec1042 m0692 m66% Jastrabské sedlo Veľká lúka 14. Ostredok Veľká Fatra1592 m0672 m42% Prašnické sedlo Ďumbier 15. Vetrová skala Vihorlatské vrchy1025 m0615 m60% SV od Podhoroď Vihorlat 16. Javorie Javorie1044 m0614 m59% JV od Kriváň Poľana 17. Čierna hora Levočské vrchy1289 m0604 m47% J od Poprad Kráľova hoľa 18. Veľký Milič Slanské vrchy0895 m0585 m65% V od Ruskov Šimonka 19. Veľká Javorina Biele Karpaty0970 m0580 m60% JZ od Slavičín Lysá hora 20. Sitno Štiavnické vrchy1009 m0579 m57% Bzovská Lehôtka Javorie 21. Minčol Čergov1157 m0567 m49% V od Pusté Pole Čierna hora 22. Bystrá Tatry2248 m0562 m25% Tomanovské sedlo Gerlachovský štít 23. Šíp Veľká Fatra1170 m0555 m47% Lopata Veľký Choč 24. Salašiská Stolické vrchy1132 m0553 m49% sedlo Dielik Kráľova hoľa 25. Minčol Oravská Magura1396 m0550 m39% Jasenovská Pilsko 

 Referencie 

 Pozri aj 
 Nadmorská výška
 Pevninská šija

 Externé odkazy 
 Zoznamy vrcholov sveta s najväčšou relatívnou výškou (vr. všetkých ultras) na Peaklist.org (anglicky)

 Zdroj 


Kategória:Topografia